21. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.876.4/11/241418 της 4/25 Απρ.  1977 (ΦΕΚ Β΄ 403) Περί λειτουργίας παραρτήματος εις τας Λέσχας Αξιωματικών Φρουρών δια την εξυπηρέτησιν των Μονίμων και Εθελοντών Υπαξιωματικών. Έχοντες υπ’ όψει: α)Το άρθρ. 9 του Νόμ. 324/1914. β)Το άρθρ. 1 Παρ. 3δ (1) του Ν.Δ. 143/74. γ)Τα άρθρ. 5, 10 παρ. 2 και 1δ του Ν.Δ. 58/68. δ)Το άρθρ. 10 παρ. 7λ και 18 του Ν.Δ. 721/70. ε)Την υπ’ αριθ. 3/1 Γνωμοδότησιν 14.1.77 του ΑΝΣΣ, αποφασίζομεν: Άρθρ.1.-1.Επιτρέπομεν την σύστασιν (ανάπτυξιν) Λεσχών Μονίμων και Εθελοντών Υπαξιωματικών ως Παραρτημάτων των λειτουργουσών Λεσχών Αξιωματικών, με σκοπόν την κάλυψιν των αναγκών σιτίσεως των Μονίμων και Εθελοντών Υπαξιωματικών. 2.Ως απαραίτητος προϋπόθεσις δια την λειτουργίαν παραρτήματος Λέσχης Μονίμων και Εθελοντών Υπαξιωματικών τυγχάνει η συγκέντρωσις αριθμού συσσιτούντων άνω των 10. Εις περίπτωσιν μη συγκεντρώσεως του υπ’ όψιν αριθμού αι ανάγκαι σιτίσεως ικανοποιούνται υπό της λειτουργούσης Λέσχης αξιωματικών. 3.Το μέγεθος των συνιστωμένων παραρτημάτων καθορίζεται υπό του οικείου ΠΟΥ των Λεσχών Αξιωματικών. 4.Τα συνιστώμενα παραρτήματα Λεσχών Μονίμων Υπαξιωματικών δέον όπως λειτουργούν εις ανεξάρτητα κτίρια, εν αδυναμία υπάρξεως τοιούτων κτιρίων, δυνατόν να λειτουργήσουν προσωρινώς εντός των οικείων Λεσχών Αξιωματικών και εις ιδιαίτερον χώρον. 5.Εις περίπτωσιν καθ’ ην η λέσχη των Μονίμων και Εθελοντών Υπαξιωματικών λειτουργεί εις ιδιαίτερον κτίριον δύνανται να καλύπτωνται και αι ανάγκαι ψυχαγωγίας τούτων. Δια τας λοιπάς περιπτώσεις αι ανάγκαι ψυχαγωγίας καλύπτωνται συμφώνως προς τας οδηγίας των κατά τόπους Διοικητών Φρουρών. (Αντί της σελ. 1557(α) Σελ. 1557(β) Τεύχος 656-Σελ. 141 Στρατιωτικές Λέσχες 36.Ω.α.17-21 6.Τα Συνιστώμενα Παραρτήματα Λεσχών Μονίμων και Εθελοντών Υπαξιωματικών αποτελούν Τμήματα των αντιστοίχων Λεσχών Αξιωματικών εξυπηρετούμενα δι’ απάσας τας λειτουργικάς ανάγκας υπό της οικείας Λέσχης Αξιωματικών. Άρθρ.2.-1.Άπαντες οι εν ενεργεία Μόνιμοι και Εθελονταί Υπαξιωματικοί του Στρατού Ξηράς οι υπηρετούντες εις Φρουράς εις τας οποίας λειτουργούν Στρατιωτικαί Λέσχαι καθίστανται υποχρεωτικώς μέλη τούτων. Ούτοι καταβάλλουν υπέρ των Λεσχών κράτησιν ανερχομένην εις 2‰ επί του Βασικού Μισθού. (Διόρθ. Ημαρτ. εν ΦΕΚ Β΄ 757/1977). 2.Μόνιμοι και Εθελονταί Υπαξιωματικοί του Στρατού Ξηράς μετατιθέμενοι εις Φρουράν τινα εις ην λειτουργεί Στρατιωτική Λέσχη, διαγράφονται της παλαιάς Λέσχης από του τέλους του μηνός καθ’ ον μετατίθενται και εγγράφονται από της πρώτης του επομένου μηνός εις την Στρατιωτικήν Λέσχην της Φρουράς εις ην μετατίθενται. 3.Μόνιμοι και Εθελονταί Υπαξιωματικοί απερχόμενοι εις αλλοδαπήν άνω των δύο μηνών διαγράφονται της Στρατιωτικής Λέσχης εις ην είναι εγγεγραμμένοι, επανερχόμενοι δε εγγράφονται αυτεπαγγέλτως ως μέλη της Φρουράς εις ην τοποθετούνται. 4.Υπαξιωματικοί παραμένοντες προσωρινώς εις τινα Φρουράν εις ην λειτουργεί Στρατιωτικήν Λέσχη ή διερχόμενοι ή ευρισκόμενοι πέριξ της εν λόγω Φρουράς απολαμβάνουν απάντων των δικαιωμάτων των τακτικών μελών. 5.Εις περιπτώσεις καθ’ ας λειτουργεί Παράρτημα Λέσχης Υπαξιωματικών εις ιδιαίτερον κτίριον δύναται να εξυπηρετούνται και οι Υπαξιωματικοί των λοιπών Κλάδων των ΕΔ και των Σωμάτων Ασφαλείας επί τη καταβολή της μηνιαίας συνδρομής ως παρ. 1 του παρόντος άρθρου. 6.Αι διατάξεις των άρθρ. 9ου και 10ου του Β.Δ. της 5 Μαΐου 1952 «περί Στρατιωτικών Λεσχών» έχουν εφαρμογήν και επί των Μονίμων Υπαξιωματικών. Ειδικώτερον εις τας επιτροπάς του άρθρ. 9 περί λειτουργίας συσσιτίου συμμετέχει και εις μόνιμος Υπαξιωματικός. Άρθρ.3.-1.Εις τας κάτωθι Στρατιωτικάς Λέσχας Αξιωματικών συνιστώνται Παραρτήματα Λεσχών δια τους Μονίμους και Εθελοντάς Υπαξιωματικούς: α)Λαρίσης, β)Κοζάνης, γ)Ιωαννίνων, δ)Κιλκίς, ε)Χαλκίδος, ς)Βεροίας, ζ)Χίου, η)Καστορίας, θ) Σάμου, ι)Εδέσσης, ια)Πολυκάστρου, ιβ)Σκύδρας, ιγ)Λαμίας, ιδ)Χανίων, ιε)Καβάλας, ις)Αμυνταίου, ιζ) Νεαπόλεως Κοζάνης, ιη)Σερρών, ιθ)Ορεστιάδος, κ) Ηρακλείου, κα)Μυρίνης, κβ)Θηβών, κγ)Άργους Ορεστικού, κδ)Δράμας, κε)Γιανντσών. Σελ. 1558(β) Τεύχος 656-Σελ. 142 2.Ωσαύτως από 1ης Οκτ. 1977 τα κάτωθι παραρτήματα εις τας αντιστοίχους Λέσχας Αξιωματικών: α)Αλεξανδρουπόλεως, β)Βόλου, γ)Διδυμοτείχου, δ)Κομοτηνής, ε)Ξάνθης, ς)Πατρών. 3.Η έναρξις λειτουργίας ή παύσις εκάστου των ανωτέρω παραρτημάτων πραγματοποιείται δι’ αποφάσεως του οικείου Σχηματισμού επιπέδου Μεραρχίας και άνω εις την περιοχήν του οποίου λειτουργεί η Λέσχη Αξιωματικών λαμβανομένης υπ’ όψιν της παρ. 2 του άρθρ. 1 της παρούσης αποφάσεως. Η ανωτέρω απόφασις κοινοποιείται και εις ΑΣ/ΔΙΕΥΘΥΝΣΙΝ ΟΡΓ ΑΝΩΣΕΩΣ. Τελικαί Διατάξεις Άρθρ.4.-1.Δι’ αποφάσεως του Αρχηγού Στρατού δημοσιευομένης εις την Εφημερίδα της Κυβερνήσεως, ρυθμίζονται αι λοιπαί λεπτομέρειαι δια την εφαρμογήν της παρούσης αποφάσεως. 2.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως.